Dvorec (okres Bánovce nad Bebravou)

Dvorec je obec na Slovensku v okrese Bánovce nad Bebravou.

Kultúra a zaujímavosti

Pamiatky 
 Čaradovský kaštieľ, jednopodlažná pôvodne rokoková stavba na pôdoryse písmena L z druhej polovice 18. storočia. Rozšírený bol v 19. storočí a výraznou úpravou, ktorá mu dala dnešnú podobu prešiel v rokoch 1902-1904. Bolo postavené prízemné krídlo s polkruhovými oknami a strešnou atikou. Posledná obnova kaštieľa sa uskutočnila v rokoch 1999-2002. Stavbe dominuje prevýšený rizalit krytý manzardovou strechou, v ktorom je umiestnená reprezentatívna sála so štukovou kopulou. Fasády traktu sú členené lizénami a polkruhovo ukončenými secesnými oknami so šambránami. Bočné krídlo je dvojpodlažné s manzardovou strechou a trojosovým portikom s trojuholníkovým štítom s tympanónom.

Referencie

Externé odkazy 
 Oficiálna stránka obce

 
Obce okresu Bánovce nad Bebravou